**ELŐTERJESZTÉS**

**A Gazdasági és Városstratégiai Bizottság 2019. június 11-i ülésére**

**Javaslat a Szombathelyi Médiaközpont Nonprofit Kft. Szervezeti és Működési Szabályzatának módosítására**

A Szombathelyi Médiaközpont Nonprofit Kft. ügyvezetője a társaság Szervezeti és Működési Szabályzatát felülvizsgálta és annak módosítást javasolja az alábbi indokok alapján:

* az ügyvezető, valamint a felügyelőbizottság egy tagjának személyében történt változás;
* szervezeti felépítésben történt változások átvezetése;
* a Savaria Fórum városi hetilap újraindításával kapcsolatos rendelkezések.

A módosított Szervezeti és Működési Szabályzat az előterjesztés melléklete, amelyben a változásokat vastagon szedett dőlt betű, valamint áthúzás jelzi.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja alapján, amennyiben a gazdasági társaságban az önkormányzati tulajdonrész az 50 %-ot eléri, vagy meghaladja, a gazdasági ügyeket ellátó bizottság jogosult dönteni a szervezeti és működési szabályzat elfogadása tárgyában.

Tájékoztatom a Tisztelt Bizottságot, hogy a Szervezeti és Működési Szabályzat – terjedelmére való tekintettel – kizárólag elektronikus úton kerül megküldésre. A dokumentum elérhető és letölthető a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2019” menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2019. június 6.**

 **/: Dr. Puskás Tivadar :/**

**Határozati javaslat**

**…./2019. (VI. 11.) sz. GVB számú határozat**

A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja alapján a Szombathelyi Médiaközpont Nonprofit Kft. Szervezeti és Működési Szabályzata módosítását az előterjesztés mellékletében foglaltak szerint elfogadja.

**Felelős:** Lendvai Ferenc, a bizottság elnöke

(A végrehajtásért:

Lakézi Gábor, a Városüzemeltetési Osztály vezetője

Halmágyi Miklós, a társaság ügyvezetője)

**Határidő**: azonnal